Θαύματα και λάθη – Spoiled Magazine\nHome » Stories » Θαύματα και λάθη\nΘαύματα και λάθη\nPosted on July 17, 2012 by spoiledmagazine in Stories // 0 Comments\nΌλα στη ζωή γύρω μας αποτελούν ένα θαύμα.\nΈνα θαύμα είναι από μόνη της η ζωή μου που μας χαρίζεται για να τη ζούμε. Ζούμε για να απολαμβάνουμε. Ο καθένας το κάνει με τον τρόπο του. Όμως κανείς δεν χάνει. Αυτό που χάνουμε είναι οι μέρες που δεν ζούμε . Οι μέρες που κλεινόμαστε στον εαυτό μας και λυπημένοι λέμε γιατί να μας συμβαίνει αυτό. Γιατί ο άνθρωπος να είναι τόσο ευάλωτος και μπροστά στην πραγματική χαρά να βρίσκει την παραμικρή λεπτομέρεια που να τον επηρεάζει ψυχολογικά. Γιατί άραγε?\nΤα πάντα γύρω μας σφύζουν από ζωή. Μια βόλτα στο πάρκο με έναν από τους ανθρώπους που αγαπάς ,πιασμένος χέρι χέρι κοιτώντας τις ομορφιές της φύσης, ακούγοντας την υπέροχη μελωδία των πουλιών και του αέρα που σε χτυπάει φιλικά στην πλάτη, απολαμβάνοντας τον καθαρό αέρα και τον ήλιο. Ένα βράδυ γύρω από τη φψωτιά στην παραλία με την παρέα σου παίζοντας κιθάρα και σιγοψιθυρίζοντας τα λόγια του αγαπημένου σου τραγουδιού. Η ζεστή ματιά του μωρού που κρατάς στην αγκαλιά σου και το σκανταλιάρικο βλέμμα του παιδιού που ζητάει την παρέα σου στο παιχνίδι. Μια ζεστή αγκαλιά εκεί που πάντα την χρειάζεσαι. Η ζωή χρειάζεται ειλικρένεια και όχι ανάλωση σε ανθρώπους που δεν το αξίζουν. Επικεντρώσου στις ωραίες στιγμές και στα άτομα που ξέρεις ότι ανά πάσα στιγμή θα είναι δίπλα σου, στην πρώτη τούμπα με το ποδήλατο, στο νοσοκομείο ,στον χωρισμό.\nΚαι ότι κι αν συμβαίνει εσύ ψάξε το λόγο να χαμογελάς. Μόνο έτσι ζεις. Νιώσε την κάθε στιγμή και μην κάνεις την χάρη στους άλλους, τους επιτήδειους που έκαναν κάτι για να σε πληγώσουν. Μην ψάχνεις δικαιολογία για να στενοχωρηθείς , απλά πίστεψε στις δυνάμεις σου και έτσι μπορείς να κάνεις τα πάντα. Αν δεν στοχεύεις χάνεις τις μέρες, τα χρόνια, τη ζωή. Ζεις στον κόσμο που επέλεξες ο ίδιος και αν είσαι δυσαρεστημένος για αυτό τον τρόπο τον ξέρεις. Κοίτα στην καρδιά και στο μυαλό και κάνε ότι αυτά υπαγορεύουν και όχι ότι οι άλλοι ζητάνε από σένα. Χαμογέλα !\nΔεν είχαν περάσει ούτε πέντε μέρες από τότε που επισημοποιήσαμε τη σχέση μας με τον Κ. και κόντευα να πάθω νευρικό κλονισμό. Τα τηλέφωνα δεν χτυπούσαν, αυτός εμφανίστηκε μόνο ένα βράδυ για να φέρει εις πέρας τις ανάγκες του και φυσικά ούτε λόγος για το αν κοιμόμαστε μαζί.\nΤαξίδευε στον δικό του κόσμο, από την στιγμή που είδε πως πλέον υπάρχει κάτι δεδομένο στο οποίο μπορεί να πατάει! Και όσο σκέφτομαι τις θυσίες που έκανε για να με κερδίσει, τα χιλιόμετρα που έτρεχε κάθε μέρα για να με δει έστω λίγο, τα ρομαντικά δείπνα που μου είχε προσφέρει και τα τριαντάφυλλα που μου έστελνε κάθε εβδομάδα στη δουλειά.\nΟ υποκριτικός του χαρακτήρας είχε διαπιστωθεί κάτι παρά πάνω από καταπληκτικός και απορώ πως εγώ δε μπόρεσα να το καταλάβω από την αρχή. Και μάλιστα αυτό το συνειδητοποίησα αρκετό καιρό αργότερα, καθώς πέρασα από κάποια στάδια.\nΑρχικά τον έπαιρνα εγώ τηλέφωνα ,όχι για να του κάνω σκηνή που δεν με παίρνει απλά για να ακούσω τη φωνούλα του για λίγο, γιατί μου έλειπε πολύ. Όταν άρχισε να μου λέει δικαιολογίες του στυλ «μωρό μου δεν μπορώ να μιλήσω τώρα, έχω δουλειά, θα σε πάρω εγώ σε καμιά ωρίτσα » και τελικά δεν με έπαιρνε ποτέ περνούσα στη φάση που λες φτάνει ως εδώ ήταν ,δεν θα ασχοληθώ περαιτέρω.\nΜπορεί να μου έλειπε, να τον έβλεπα και να έλιωνα αλλά δεν άφηνα τίποτα απολύτως να φανεί. Και τότε άρχισα να μιλάω με έναν φίλο μου από παλιά , τον Ν. που είχαμε υπάρξει ζευγάρι αλλά χωρίσαμε σε σύντομο χρονικό διάστημα και ειρηνικά.\nΈτυχε να βγούμε και να συζητήσουμε για τις σχέσεις μας και τα προβλήματά μας. Τότε λοιπόν μου έβαλε την ιδέα να τον κάνουμε να ζηλέψει. Το κυριότερο που κράτησα ήταν πως ένα αγόρι δεν τον κρατάς με τη ζήλια , αλλά με την περιέργεια.\nΜπορεί αυτό να πηγαίνει κόντρα στον χαρακτήρα σου που έχεις συνηθίσει να είναι αυθόρμητος , όμως μπορεί να φανεί σωτήριο στην διατήρηση της σχέσης σου. Δώσε σημάδια που ο σύντροφός σου θα θέλει να ανακαλύψει ώστε να σε γνωρίσει καλύτερα, να ανακαλύψει πτυχές σου που πιθανόν ούτε εσύ δεν γνωρίζεις.\nΤην επόμενη κιόλας μέρα ο Ν. άρχισε να μου στέλνει μηνύματα στο mail και λουλούδια στο σπίτι .Ο Κ. τότε άρχισε να αναρωτιέται καθώς δεν ήταν λίγες οι φορές που χτυπούσε το κινητό μου στις προσωπικές μας στιγμές. Δεν ήθελε να μου δείξει ότι ζηλεύει αλλά εγώ άρχισα να καταλαβαίνω μια μικρή αλλαγή στη διάθεσή του. Ένα βράδυ ξέσπασε και με ρώτησε τι γίνεται. Του απάντησα ήρεμα και ωραία ότι ό,τι κάνει κάνω. Οι συμπεριφορές του είχαν αντίκτυπο στις δικές μου και με έκαναν να βρω ωραιότερα πράγματα να κάνω τις μέρες που αυτός είχε τα πολύωρα meetings.\nΚαι όταν με ρώτησε αν τον απατάω ,η απάντηση ήταν μία: « γιατί πιστεύεις πως ο τίτλος της δικής μας σχέσης είχε και περιεχόμενο?» Ο Κ. έγινε εξωφρενών ,δεν ήξερε τι να πει. Μα κλασικός άντρας που χάνει το δεδομένο του και τρελαίνεται. «Και όλα αυτά ότι ήσουν ερωτευμένη μαζί μου ήταν μπούρδες?»,με ρώτησε αγανακτισμένος. «Όχι μωρό, απλά ήμουν ερωτευμένη και με άλλον ταυτόχρονα αφού βαριόσουν να μου αφιερώσεις χρόνο εσύ. Α και τώρα μπορείς να φύγεις ,έχω κανονίσει να περάσει να με πάρει» . Η αναισθησία μου τον τρέλαινε ακόμα περισσότερο.\nΈφυγε και έβαλα τα κλάματα. Ναι είχα πληγωθεί αλλά για μία φορά τουλάχιστον έμεινα στο ύψος και κράτησα την αξιοπρέπειά μου. Πήρα κλαίγοντας τον Ν. τηλέφωνο και αυτός έτρεξε να με δει. Ας μην τα πολυλογώ ,σήμερα κλείνουμε 3 χρόνια με τον Ν. και είμαι πιο ευτυχισμένη από ποτέ. Ο Κ. με κυνήγησε αρκετά μετά τον χωρισμό μας. Αλλά είναι φυσικό. Εκτιμάς την αξία κάποιου μόνο όταν τον χάνεις. Ποτέ ωστόσο δεν μπήκα στην διαδικασία να ξαναπροσπαθήσω μαζί του. Όχι γιατί προτίμησα τον Ν. αλλά γιατί το γυαλί μια φορά αν σπάσει δεν ξανακολλάει .\nΜε τον Ν. ίσως τώρα που το ξανασκέφτομαι να ήταν η εξαίρεση του κανόνα. Σημασία έχει να προσπερνάς πράγματα που σε πληγώνουν και να πηγάζει η δύναμή σου μέσα από αυτά.\nΓιατί οι άνθρωποι πολλές φορές άλλα λένε και άλλα κάνουν.\nΜπορεί ένα και ένα να κάνουν δύο αλλά η πολυδιάστατη προσωπικότητα του ανθρώπου περιπλέκει πολύ τα πράγματα.\nΚαι όσο αυθόρμητος και αν είσαι αξίζει να μπεις στο τρυπάκι των ρόλων μόνο και μόνο για να δεις τα λάθη που κάνουν οι άνθρωποι και πόσο εύκολο είναι εμείς οι ίδιοι να γυρίζουμε τον τροχό…


Την πρόθεση του να παραμείνει στην Ατλέτικο Μαδρίτης εξέφρασε ο Ρανταμέλ Φαλκάο ο οποίος αυτή τη στιγμή είναι ένα από τα πιο «καυτά» μεταγραφικά ονόματα της αγοράς.\nΟ Κολομβιανός φορ θεωρείται ένας από τους καλύτερους επιθετικούς αυτή την στιγμή στον κόσμο, με τον ίδιο να μετράει 20 γκολ σε 21 παιχνίδια φέτος στη Πριμέρα Ντιβιζιόν με την φανέλα των «ροχιμπλάνκος».\nΜάλιστα ομάδες όπως η Ρεάλ Μαδρίτης και η Τσέλσι είναι πρόθυμες να προσφέρουν μεγάλου ύψους ποσά ώστε να τον κάνουν να αποχωρήσει από την Ατλέτικο για λογαριασμό τους, ωστόσο ο ίδιος με δηλώσεις του στην «El Mundo Deportivo» έκανε γνωστό ότι θέλει να παραμείνει στον σύλλογο.\n«Έχω συμβόλαιο με την Ατλέτικο για 3 ακόμα χρόνια και πιστεύω ότι αυτή είναι η καλύτερη επιλογή. Έχω έρθει σε έναν από τους μεγαλύτερους συλλόγους στην Ισπανία και αγωνίζομαι σε ένα πολύ μεγάλο πρωτάθλημα το οποίο είναι παγκοσμίως γνωστό και μεγαλύτερο από όσα έχω παίξει στο παρελθόν».\nΟ ίδιος στη συνέχεια ανέφερε τους στόχους των «ροχιμπλάνκος» την φετινή σεζόν:\n«Ως ομάδα έχουμε στόχο να προκριθούμε στο Τσάμπιονς Λιγκ. Εάν διατηρηθούμε στο ίδιο επίπεδο που παίζουμε τελευταία τότε μπορούμε να τα καταφέρουμε. Δεν σκεφτόμαστε ούτε την Ρεάλ, ούτε την Μπαρτσελόνα. Επικεντρωνόμαστε στο τι μπορούμε εμείς να κάνουμε»\nΣτοιχεία για τον αγώνα: ΑΤΛΕΤΙΚΟ ΜΑΔΡΙΤΗΣ - ΕΣΠΑΝΙΟΛ\n1.35 4.10 6.75 1.60 1.85 1.13 2.55


Kατσικάκι του αμπελουργού - Γεύση μεστή και αρκούντως ανεβαστική! | Έμβολος\nΑρχική Συνταγές Kατσικάκι του αμπελουργού – Γεύση μεστή και αρκούντως ανεβαστική!\nKατσικάκι του αμπελουργού – Γεύση μεστή και αρκούντως ανεβαστική!\nΓεύση μεστή και αρκούντως ανεβαστική… την δοκίμασα στην Κρήτη που αυτή την εποχή την συνηθίζουν αφού τα αμπελόφυλλα είναι τρυφερά… Είναι γευστική δημιουργία που σηματοδοτεί την Μαγιάτικη κουζίνα… της γιορτής της φύσης … της ΄Ανοιξης…\nΣτην Κρήτη τα κατσικάκια ελεύθερης βοσκής τα λένε ριφάκια φουριάρικα… αυτά που τρέχουν δηλαδή σκαρφαλώνοντας εδώ και εκεί.\nΤο πιάτο το δοκίμασα από την φίλη chef Kωνσταντίνα Χιώτη στον Βοτανικό Πάρκο Χανίων… που είναι κάτι σαν τον Παράδεισο… όλα τα σπάνια λουλούδια και δένδρα από όλο τον κόσμο μαζί με τα ενδημικά φυτά της Κρήτης είναι εδώ… το όνειρο.\nΗ Κωνσταντίνα τώρα πήρε μεταγραφή για το Ξυλόσκαλο, στο Φαράγγι της Σαμαριάς… και στο Βοτανικό Πάρκο μεγαλουργεί γαστρονομικά ο φίλος μου Αιμίλιος Ασλάνης.\nΡιφάκι «φουριάρικο» του αμπελουργού\nΑπό την chef Κωνσταντίνα Χιώτη\n1 κιλό κατσικάκι, ριφάκι από μπούτι ξεκοκαλισμένο\n300 γρ μυζήθρα ή φέτα\nΑπλώνουμε το μπούτι από το ριφάκι μας προσεκτικά σε ένα αλουμινόχαρτο.\nΤο πασπαλίζουμε με λίγο αλάτι και πιπέρι.\nΨιλοκόβουμε το σκόρδο και το απλώνουμε σε όλο το μήκος του κρέατος.\nΡαντίζουμε το ριφάκι μας με ελαιόλαδο και κρασί.\nΚαλύπτουμε το ριφάκι από πάνω με τα μισά αμπελόφυλλα.\nΠάνω από τα αμπελόφυλλα πασπαλίζουμε την μυζήθρα και αρχίζουμε να κάνουμε το κρέας μας ρολό.\nΚλείνουμε το ρολό μας με τα υπόλοιπα αμπελόφυλλα και το τυλίγουμε στο αλουμινόχαρτο.\nΤο βάζουμε σε ένα μεγάλο ταψί και προσθέτουμε δύο ποτήρια χλιαρό νερό.\nΨήνουμε το ριφάκι μας σε καλά προθερμασμένο φούρνο στους 200ο βαθμούς C για δύο ώρες τουλάχιστον.\nΤο βγάζουμε από το φούρνο και το αφήνουμε να κρυώσει για 30 λεπτά τουλάχιστον.\nΜε ένα κοφτερό μαχαίρι το κόβουμε σε φέτες και το «περιλούζουμε» με την σάλτσα μας από το ταψί.\nΣερβίρουμε στα πιάτα με πατάτες οφτές ή τηγανιτές μαμαδίσιες.\nΓεύση του βουνού και του κάμπου!\nΠροηγούμενο άρθροΟι τηγανίτες της Άννας – Απλά και γρήγορα – Λαχταριστές και αφράτες τηγανίτες από τα χεράκια της Άννας.\nΕπόμενο άρθροΤο νέο βίντεο του Απόστολου Τζιτζικώστα, για τα έργα υποδομής στην Περιφέρεια Κεντρικής Μακεδονίας


Χειροποίητο,σφυρήλατο δαχτυλίδι από ορείχαλκο με μπλε-ηλεκτρίκ σμάλτο και νερά από σκόνη μαργαριταριού. Είναι open size για να προσαρμόζεται σε όλα τα δάχτυλα. Δεν μαυρίζει και δεν προκαλεί αλλεργίες Ελληνικής κατασκευής\nΧειροποίητο,σφυρήλατο στρόγγυλο δαχτυλίδι από ορείχαλκο με κοραλλοκόκκινο σμάλτο Είναι open size για να προσαρμόζεται σε όλα τα δάχτυλα. Δεν μαυρίζει και δεν προκαλεί αλλεργίες Ελληνικής κατασκευής\nΧειροποίητο,σφυρήλατο, μεγάλο στρόγγυλο δαχτυλίδι από ορείχαλκο με κοραλλοκόκκινο σμάλτο Είναι open size για να προσαρμόζεται σε όλα τα δάχτυλα. Δεν μαυρίζει και δεν προκαλεί αλλεργίες Ελληνικής κατασκευής\nPink handmade ring\nΧειροποίητο,σφυρήλατο,στρόγγυλο δαχτυλίδι από ορείχαλκο με γλυκό φρεζ σμάλτο και νερά από σκόνη μαργαριταριού. Είναι open size για να προσαρμόζεται σε όλα τα δάχτυλα. Δεν μαυρίζει και δεν προκαλεί αλλεργίες Ελληνικής...\nΧειροποίητο,σφυρήλατο δαχτυλίδι από ορείχαλκο στριφογυριστό Είναι open size για να προσαρμόζεται σε όλα τα δάχτυλα. Δεν μαυρίζει και δεν προκαλεί αλλεργίες Ελληνικής κατασκευής\n'Purple' χειροποίητο δαχτυλίδι\nΧειροποίητο,στρόγγυλο,σφυρήλατο δαχτυλίδι με φωτεινό μωβ σμάλτο με νερά από σκόνη μαργαριταριού.Δε μαυρίζει,open size\nΧειροποίητο,οβάλ,σφυρήλατο δαχτυλίδι,με φωτεινό μωβ σμάλτο.Δε μαυρίζει,open size\nΧειροποίητο,μεγάλο στρόγγυλο σφυρήλατο δαχτυλίδι,με φωτεινό μωβ σμάλτο.Δε μαυρίζει,open size\nΧειροποίητο,σφυρήλατο δαχτυλίδι ,με μπλε- μωβ σμάλτο.Δε μαυρίζει,open size\nΧειροποίητο,στρόγγυλο,σφυρήλατο δαχτυλίδι με μωβ σμάλτο.Δε μαυρίζει,open size\nΧειροποίητο,ατσάλινο δαχτυλίδι που φοριέται κ σεβαλιέ Open size για να προσαρμόζεται σε κάθε δάχτυλο


Βιβλία Γερμανικών: Werkstatt B1 - Βιβλίο μαθητή\nΗ «καρδιά» της σειράς είναι το Βιβλίο του μαθητή. Εξοικειώνει το μαθητή με τη μορφή της ιδιαίτερα απαιτητικής τμηματικής εξέτασης, διδάσκει στρατηγικές επίλυσης των ασκήσεων και τον προετοιμάζει – σε συνολικά δέκα τεστ – για την εξέταση.\nΗ επικαιροποιημένη έκδοση του 2014 συνυπολογίζει την ετεροχρονισμένη αλλαγή στο Teil 2 του Modul SPRECHEN, όπου πλέον κάθε υποψήφιος μπορεί να επιλέξει μεταξύ δύο θεμάτων.\nΙδιαίτερης προσοχής χρήζει το ότι τα επιλεγμένα κείμενα και θέματα και των τεσσάρων Module της εξέτασης καλύπτουν ολοκληρωτικά την επίσημη θεματολογία του επιπέδου Β1. Μια ματιά στην επισκόπηση θεμάτων το καθιστά ξεκάθαρο. Το λεξιλόγιο που χρησιμοποιείται στα κείμενα και τις ασκήσεις βασίζεται στην περιγραφή των εξετάσεων και συμβαδίζει με το επίσημο λεξιλόγιο της βασικής βαθμίδας Α1-Β1.


Η μονοκατοικία στη Θάσο με την μποέμ πολυτέλεια | OZON Magazine\nΗ μονοκατοικία “olion” που φέρει την σχεδιαστική υπογραφή του αρχιτεκτονικού γραφείου ARK4LAB of architecture, βρίσκεται στην Θάσο, στην τοποθεσία Σκάλα Ραχωνίου, μέσα σε έναν ελαιώνα του οποίου τα ελαιόδεντρα φυτεύτηκαν στις αρχές του 16ου αιώνα.\nΤο κτίριο σχεδιάστηκε με τρόπο που αντανακλά την αρμονική συνύπαρξη του φυσικού περιβάλλοντος με το design. Η σχεδιαστική λιτότητα του κτιρίου φανερώνει την προσπάθεια της σχεδιαστικής ομάδας, να φέρει σε πρώτο πλάνο τους προσεγμένους εξωτερικούς χώρους.\nΗ κατοικία σε σχήμα L, διαθέτει λειτουργικούς όγκους και αναπτύσσεται σε δύο επίπεδα. Το ισόγειο περιλαμβάνει τον ενιαίο χώρο του καθιστικού και της κουζίνας, ένα wc και δύο υπνοδωμάτια. Στον πρώτο όροφο βρίσκεται το κυρίως υπνοδωμάτιο με en-suite μπάνιο.\nΤο λευκό χρώμα, το ξύλο, τα μεγάλα ανοίγματα και το στοιχείο του νερού δημιουργούν καθαρές επιφάνειες και ένα περιβάλλον που ενσωματώνει αρμονικά μια μποέμ πολυτέλεια.\nΈργο: Olion Villa AA\nARCHITECTURE DESIGN ΘΑΣΟΣ


Τ . Σ. Έλιοτ (2) | pteroen\nΤ . Σ. Έλιοτ (2)\tΣτην αρχή ο Έλιοτ και η σύζυγός του έμεναν στο διαμέρισμα του Bertrand Russell στο Λονδίνο, ενώ ο ποιητής προσπαθούσε σκληρά να εξασφαλίσει ένα εισόδημα, διδάσκοντας σε σχολείο. Έγινε επίσης βοηθός φιλολογικού επιμελητή στο περιοδικό της πρωτοπορίας, Egoist. Το 1917 κατάφερε να βρει σταθερή εργασία στην Τράπεζα Lloyds, καθώς και την οικονομική ασφάλεια που χρειαζόταν για να στραφεί και πάλι στην ποίηση. Την ίδια χρονιά, κατάφερε να εκδώσει το πρώτο του βιβλίο, Prufrock and Other Observations, με την οικονομική υποστήριξη του Ezra και της Dorothy Pound.\nΟ Pound διευκόλυνε επίσης την είσοδο του Έλιοτ στον κύκλο των βρετανών διανοουμένων και της διεθνούς πρωτοπορίας, όπου ο Έλιοτ γνωρίστηκε με τον μεγάλο ιρλανδό ποιητή William Butler Yeats, τον άγγλο ζωγράφο και μυθιστοριογράφο Wyndham Lewis κ. α.\nΤο 1920 εξέδωσε τη δεύτερη ποιητική του συλλογή, Poems. Με την συνεχή υποστήριξη και ενθάρρυνση του Pound, έβλεπε πια τον εαυτό του ως μέρος ενός πειραματικού κινήματος στη μοντέρνα λογοτεχνία. Αυτά τα καλά χρόνια όμως σκιάστηκαν από πολλά οικογενειακά προβλήματα. Ο θάνατος του πατέρα τού Έλιοτ, το 1919, γέμισε τον ποιητή με αισθήματα ενοχής, καθώς πίστευε ότι κάποια μέρα θα μπορούσε να γεφυρώσει το φάσμα που είχε δημιουργηθεί μεταξύ τους, εξαιτίας του γάμου του και της εγκατάστασής του στην Αγγλία. Η σύζυγός του επίσης υπέφερε από προβλήματα υγείας τα οποία επιδεινώνονταν σταθερά. Το αποτέλεσμα ήταν ο νευρικός κλονισμός του Έλιοτ.\nΠαρ’ όλα αυτά, ο Έλιοτ κατάφερε να ολοκληρώσει το περίφημο ποιητικό του έργο Η Έρημη Χώρα, ένα έργο – σταθμό, όπου πέτυχε μια εκπληκτική ένταση στη γραφή του, εξαιτίας κυρίως της ικανότητάς του να παντρεύει ετερόκλητα στοιχεία σ’ ένα ρυθμικό σύνολο. Στη συγγραφή αυτού του μεγάλου έργου, ο Pound είχε παίξει άλλη μια φορά σημαντικό ρόλο με τις επισημάνσεις και τις διορθώσεις του. Η επιτυχία ήταν μεγάλη και το όνομα του Έλιοτ βρέθηκε ανάμεσα σε αυτά των μεγαλύτερων μοντερνιστών. Μια άλλη επιτυχία ήταν η πρόσκληση να διευθύνει ένα σημαντικό νέο λογοτεχνικό περιοδικό, το Criterion, του οποίου το πρώτο τεύχος κυκλοφόρησε τον Οκτώβριο του 1922.\nΤο 1923, ωστόσο, τα προβλήματα υγείας της συζύγου του την έφεραν κοντά στο θάνατο και τον ίδιο κοντά σε έναν δεύτερο νευρικό κλονισμό. Αλλά και πάλι του χαμογέλασε η τύχη, όταν ο νέος εκδοτικός οίκος «Faber and Gwyer» («Faber and Faber») που ζητούσε φιλολογικό επιμελητή, έκρινε τον Έλιοτ ως το κατάλληλο πρόσωπο.\nΤαυτόχρονα, ο Έλιοτ είχε ανάγκη από θρησκευτική στήριξη. Έτσι στράφηκε προς την Αγγλικανική Εκκλησία, κάτι που διαφαίνεται στο ποίημά του «ΟΙ Κούφιοι άνθρωποι» (1925). Ελάχιστοι περίμεναν αυτό που συνέβη τον Ιούνιο του 1927, τη βάπτιση του ποιητή στην Εκκλησία της Αγγλίας. Προκλήθηκε «καταιγίδα». Επιπλέον, ο Έλιοτ άρχισε πλέον να ασχολείται κυρίως με θρησκευτικά θέματα. Ποιήματα όπως «Το ταξίδι των μάγων» (1927), και «Ένα άσμα για τον Συμεών» (1928) είναι στοχασμοί επάνω στην πνευματική πορεία, όπως και το πολύ σημαντικό «Η Τετάρτη των τεφρών» (1930).\nΟ Έλιοτ ασχολήθηκε αρκετά και με το θέατρο. Τα θεατρικά του έργα, κάποιες φορές βασισμένα στον Αισχύλο ή στον Ευριπίδη, είναι σημαντικά.\nΤο 1948 ο Έλιοτ τιμήθηκε με το Βραβείο Νομπέλ. Το 1950 το κύρος του ήταν τόσο μεγάλο, όσο παλαιότερων μεγάλων ποιητών όπως ο Samuel Taylor Coleridge.\nΟ γάμος του, μετά το 1925, πήγαινε από το κακό στο χειρότερο. Ωστόσο, οι αγγλικανικές του πεποιθήσεις δεν του επέτρεπαν τη σκέψη διαζυγίου. Το 1938 η Vivien εισήχθη σε ψυχιατρικό νοσοκομείο. Το 1947 πέθανε και δέκα χρόνια αργότερα ο Έλιοτ παντρεύτηκε την Valerie Fletcher. Εν τω μεταξύ είχε εκδώσει τα περίφημα Τέσσερα Κουαρτέτα του (1943), με το μεγάλο στοχαστικό βάθος και τις βαριές φιλοσοφικές αποσκευές.\nΜετά τον πόλεμο ο Έλιοτ δεν έγραψε σημαντική ποίηση. Ωστόσο το έργο του παραμένει το έργο ενός κορυφαίου ποιητή του εικοστού αιώνα.\nΣ . Η . Share this:TwitterFacebookΚάνε Like στο:Μου αρέσει! Φόρτωση...\nThis entry was posted on Φεβρουαρίου 2, 2013 by pteroen. It was filed under ΑΓΓΛΟΦΩΝΗ ΠΟΙΗΣΗ, ΔΟΚΙΜΙΟ, ΕΛΙΟΤ (ELIOT, T.S.), ΗΛΙΟΠΟΥΛΟΣ (ΣΠΥΡΟΣ) .\t→\nΜε αφορμή την παρούσα ανάρτηση διάβασα και πάλι κάποια έργα του Έλιοτ, και κάποια για πρώτη φορά και το απόλαυσα πραγματικά. «Genuine poetry can communicate before it is understood.» Είχε απόλυτο δίκιο.\nΜε προβληματίζουν όμως κάποιες απόψεις του για την ποίηση και θα ήθελα να μάθω αν το Πτερόεν τις συμμερίζεται. Λέει λοιπόν στο «Tradition and the Individual Talent» : «…the more perfect the artist, the more completely separate in him will be the man who suffers and the mind which creates;…», and then «…Poetry is not a turning loose of emotion, but an escape from emotion; it is not an expression of personality, but an escape from personality.» and then again «…The emotion of art is impersonal.»\nΩς ποιητής εσείς ο ίδιος πώς σχολιάζετε τις ιδέες αυτές; Ο σπουδαίος ποιητής πρέπει να λειτουργεί τόσο εγκεφαλικά;\nΧαίρομαι αφάνταστα για τη βελτίωση της υγείας σας!!! Εύχομαι να είναι συνεχής και μόνιμη και να τα λέμε στο Πτερόεν όσο πιο συχνά μπορείτε!!!\nΦεβρουαρίου 7, 2013 στο 8:50 πμ\tΑπάντηση\tpyrgia\nΛοιπόν, ας πούμε ότι είμαστε στην αίθουσα πριν σχολιάσει ο καθηγητής και σχολιάζουμε τα σχόλιά του επί του ποητή.\nΗ αλήθεια είναι πως η ποίηση είναι απόδραση, γενιέται από το συναίσθημα χωρίς απαραίτητα να το περιέχει. Δίνει τη δυνατότητα στον ποιητή να το περιγράψει και για να το κάνει αυτό, αν και ενίοτε υποφέρει, πρέπει να αποστασιοποιείται. Σαν να έχεις πεθάνει και η ποιητική σου ψυχή βλέπει τον εαυτό σου από ψηλά. Ή σαν να ονειρεύεσαι τον εαυτό σου να βιώνει τις κατστάσεις για τις οποίες γράφεις. Δεν είναι ακριβώς αυτό που λέμε «εγκεφαλικό», αν και έτσι δείχνει και έτσι βγαίνει προς τα έξω όταν οι ποιητές προσπαθούν να το περιγράψουν.\nΒέβαια, αυτή είναι η δική μου εκδοχή και δεν μπορώ να μιλήσω εκ μέρους του Eliot.\nΕίναι όμως στιγμές που ο ποιητής είναι όντως σαν δύο άτομα. Το ένα που ζει και το άλλο που γράφει ενσωματώνοντας στα έργα του όσα ζει το πρώτο. Είναι στιγμές που όσα έχεις ζήσει απαιτούν σε τέτοιο βαθμό να εξωτερικευτούν μέσω του γραπτού μετουσιωμένα σε κάτι οικουμενικότερο (ένα ποίημα, ένα βιβλίο έναν πίνακα, έναν θεατρικό ρόλο) , ώστε λαχταράς να ξεφύγεις από την καθημερινότητά σου και τα καθήγκοντά σου και να φύγεις μακριά για να τα καταγράψεις.\nΕίναι που λυπάμαι που δεν μπορέσαμε να πούμε περισσότερα όσο βρισκόμασταν στην ίδια αίθουσα.\nθυμάστε τη νίλα που σας είχαμε κάνει καιρό μετά την αποφοίτηση, που μπήκαμε με τα Norton παραμάσχαλα και καθίσαμε στα πρώτα έδρανα την ώρα που παραδίδατε;\nΦεβρουαρίου 7, 2013 στο 10:49 πμ\tΑπάντηση\talbatross\nΌχι, καθόλου δε με ζάλισες Αρχοντούλα μου, είναι κατανοητά και πολύ ενδιαφέροντα αυτά που λες και σ’ευχαριστώ.\nΠόσες φορές ονειρεύτηκα ότι μια μέρα θα ξαναμπώ στο αμφιθέατρο να παρακολουθήσω τον Κο Ηλιόπουλο γι άλλη μια φορά! Αλλά δυστυχώς ποτέ δεν τόλμησα να το πραγματοποιήσω όπως εσείς. Αν είχα την κατάλληλη παρέα όμως…\nNever mind! Το Πτερόεν είναι ένας πολύ ωραίος έμμεσος τρόπος να ξαναέρχομαι σ’επαφή με ό,τι πολύ αγάπησα και είμαι ευγνώμων γι αυτό!\nΦεβρουαρίου 7, 2013 στο 3:42 μμ\tΑπάντηση\tΣχολιάστε Ακύρωση απάντησης\tΓράψτε το σχόλια σας εδώ....


Αγώνες στοιχήματος Κυριακής(ταμείο) -Επιλογή ημέρας(ταμείο) ~ betonia-stoiximatos\nΑγώνες στοιχήματος Κυριακής(ταμείο) -Επιλογή ημέρας(ταμείο)\n10:34 birdy No comments\nΚαλημέρα από την δροσερή (για καλοκαιρινό πρωινό) Θεσσαλονίκη.\nΗ στόχευση είναι πολύ βασικό στο στοίχημα αν και πολλές φορές δεν εξαρτάται από εμάς αυτή, αλλά από παράγοντες που δεν ελέγχονται με τίποτα(τύχη).\nΗ προσπάθεια πάντως είναι αυτή που μετράει και μετράει πολύ για αυτόν που καταλαβαίνει τι παίζει και γιατί, για τους άλλους απλά λυπάμαι πολύ.\nΣτα σημερινά τώρα θα ξεκινήσω από το κλασικό ντέρμπι του πανέμορφου Εδιμβούργου ανάμεσα στην Χιμπέρνιαν και τους Χάρτς, σύγκριση δεν υπάρχει, με την Χιμπέρνιαν αν δεν αλλάξουν κάτι στο ρόστερ τους ,να είναι από τους βασικούς υποψηφίους για φούντο έτσι κρατάω το ωραιότατο διπλό.\nΗ Γρασχόπερς φέτος είναι καλή και σε καλή κατάσταση στην παρούσα φάση σε αντίθεση με την Σερβέτ και μέχρι να αλλάξει αυτό θα στηρίζω την καλύτερη και γηπεδούχο Γρασχόπερς.\nΝα και η Αγγλία μπροστά μας με το Σούπερ Καπ ή όπως αλλιώς το λένε, ανάμεσα σε δύο μεγάλα ονόματα,Τσέλσι και Μαν.Σίτι μάχονται για τον πρώτο τίτλο και θεωρώ ότι φαβορί είναι η Σίτι και θα την στηρίξω.\nΣτην Φιλανδία φέτος μιλάνε αρκετά οι έδρες αλλά στην φάση αυτή στον αγώνα της Λάχτι με την Ελνσίνκι θα πάω με το διπλό καθώς η μάχη για τον τίτλο φουντώνει και η Ελνσίνκι είναι σαφώς ανώτερη ως ομάδα.\nΝτέρμπι στην Αυστρία μεταξύ της Σάλτσμπουργκ και της Ραπίντ, κρατώ τον άσσο.\nΗ Βασιλεία λόγο Ευρώπης άφησε λίγο το πρωτάθλημα και αυτό στοίχισε αλλά σήμερα έχει τον πρώτο λόγο απέναντι στην Τουν.\nΗ Μπρόντμπι δεν είναι το μεγάλο όνομα του παρελθόντος και έτσι στο σημερινό της ματς με την Σντερίσκε δίνω καλές τύχες στο διπλό.\nΣτο ντέρμπι του Τούρκου κρατάω το over, κοινή έδρα με παραγωγικές επιθέσεις και οι δύο και κίνητρο νίκης και για τους δύο.\nΗ Ρόζενμποργκ ανεβαίνει σταθερά και ομάδα που είναι σε άνοδο την στηρίζω.\nΤο ίδιο ισχύει και για την Κοπεγχάγη η οποία έχει ανεβασμένη ψυχολογία μετά την δύσκολη αλλά μεγάλη πρόκριση επί της Μπρίζ και έτσι έχει την άνεση χρόνου να ασχοληθεί και με τα εσωτερικά της δείχνοντας ποιος είναι το αφεντικό.\nΜπάγερν-Ντόρτμουντ, δεν καταλαβαίνω γιατί τόσο μεγάλο φαβορί η Μπάγερν, μήπως γιατί παίζει στην έδρα της? ε!! και τι έγινα μήπως εκεί δεν την κατατρόπωσε πέρσι? μήπως δεν της έχει πάρει τον αέρα γενικά εντός εκτός τα τελευταία δύο χρόνια? διπλό και ότι θέλει ας βγει.\nΚλείνω με ακόμα ένα διπλό αυτό για την Άντερλεχτ η οποία είναι καλύτερη ομάδα και θα το δείξει εντός γηπέδου.\nhibernian-hearts 2 (2.2)\ngrasshopers-servette 1 (2.05)\nbasel-thun 1 (1.48)\nchelsea-man.city 2 (2.4)\nlahti-helsinki 2 (1.6)\nsalzburg-rapid vienna 1 (2.05)\nbrondby-sonderjyske 2 (3.3)\nturky-inter turku 0ver (1.85)\nsogndal-rosenborg 2 (2.05)\ncopenhagen-aarhus 1 (1.5)\nbayern-dortmund 2 (3.4)\ncercle bruges-anderlecht 2 (2.05)\n'Εναρξη 20/08/2011 (81/162) (50%) (μ.ο 2.04)\nΈπιλογή ημέρας : cercle bruges-anderlecht 2 (2.05)


Γιατί τα χόμπι μας κάνουν καλό; - Στάθης Β. Μπαρτζώκας\nΓιατί τα χόμπι μας κάνουν καλό;\nΟ σύγχρονος τρόπος ζωής στις μεγαλουπόλεις είναι γεμάτος από άγχος που μπορεί να οδηγήσει στη μοναξιά, ακόμη και στην κατάθλιψη. H ζωή έχει αλλάξει ραγδαία τα τελευταία 20-30 χρόνια και ένας καινούργιος ανθρωπότυπος έχει δημιουργηθεί, τον οποίο σίγουρα κανένας δεν φανταζόταν στο παρελθόν.\nΟ άνθρωπος σήμερα δουλεύει περισσότερες ώρες από ποτέ, για να μπορέσει να έχει κάποια στοιχειώδη εισοδήματα και να ανταποκριθεί στις ολοένα και αυξανόμενες ανάγκες της εποχής. Αυτό επηρεάζει πάρα πολύ την ψυχολογία του και ενδέχεται να οδηγήσει σε μοναχικές προσωπικότητες.\nΣτα καλά νέα τώρα: Ο άνθρωπος διαθέτει άμυνες που μπορεί να αποδειχθούν εξαιρετικά εργαλεία στην προσπάθειά του να βελτιώσει την ψυχολογία, αλλά και δομικά στοιχεία της προσωπικότητάς του. Μια από τις πιο ισχυρές άμυνες είναι τα χόμπι, οι δραστηριότητες με τις οποίες επιλέγουμε να περάσουμε τον λιγοστό ελεύθερο χρόνο μας, δημιουργικά.\nΣτα χόμπι δεν κάνουμε πρωταθλητισμό, δεν μπαίνουμε σε ανούσιους ανταγωνισμούς και γνωρίζουμε πως αυτό που κάνουμε το πράττουμε για να βοηθήσουμε τον εαυτό μας, για να αποφορτιστούμε και να χαλαρώσουμε. Όλα τα χόμπι, λοιπόν, επιτελούν αυτόν τον σκοπό. Από εκεί και πέρα, το καθένα ξεχωριστά έχει και άλλα, συμπληρωματικά οφέλη. Το μόνο που μένει είναι να επιλέξουμε αυτό που μας ταιριάζει περισσότερο.\nΑς πάρουμε για παράδειγμα τη γυμναστική και τον χορό. Όλες οι σύγχρονες ψυχοθεραπείες ενθαρρύνουν και τις δύο παραπάνω δραστηριότητες, καθώς μέσω αυτών παράγεται αδρεναλίνη, μια ορμόνη που λειτουργεί ως φυσικό αγχολυτικό.\nΠολύ χαλαρωτικό είναι φυσικά το διάβασμα, όπως και το να ακούμε μουσική.\nΣτη μαγειρική και στη ζαχαροπλαστική, πάλι, αναδεικνύεται η δημιουργικότητά μας και η ικανότητα να αναμειγνύουμε ορισμένα υλικά για να πετύχουμε το επιθυμητό αποτέλεσμα. Η αίσθηση ότι αυτό που δημιουργήσαμε έχει ωραία γεύση βοηθά πολύ την ψυχολογία μας.\nΚάτι αντίστοιχο συμβαίνει και με οποιαδήποτε δημιουργική απασχόληση, όπως οι διάφορες χειροτεχνίες ή και κατασκευές, για τις οποίες κάποιος επιστρατεύει τη φαντασία και την εφευρετικότητά του.\nΚάθε δικό μας δημιούργημα λειτουργεί ευεργετικά για την ψυχολογία μας.\nΆλλα χόμπι που μπορούν να λειτουργήσουν ως φυσικό αγχολυτικό είναι η ζωγραφική και η κηπουρική. Στη ζωγραφική δεν είναι απαραίτητο να θεωρούμε τον εαυτό μας Picasso και, αν δεν πιάνει το χέρι μας, μπορούμε να κάνουμε αφηρημένα ή γεωμετρικά σχέδια. Δεν είναι καθόλου τυχαίο ότι το art therapy κερδίζει διαρκώς πόντους στην εποχή μας.\nΗ κηπουρική, από την άλλη, απαιτεί φροντίδα, αγάπη, αφοσίωση και η ικανοποίηση που παίρνει ο ερασιτέχνης κηπουρός τη στιγμή που βλέπει το φυτό του να ανθίζει είναι πολύ μεγάλη. Μέσω αυτής της ενασχόλησης αναπτύσσεται το συναίσθημα και η εξωτερίκευσή του. Μαθαίνουμε να αφήνουμε λίγο χώρο για τους άλλους, αλλά και για τον ίδιο μας τον εαυτό, θυμόμαστε ξανά πως -όπως και τα φυτά- τόσο εμείς όσο και οι αγαπημένοι μας έχουμε ανάγκη από φροντίδα και στοργή.\nΗ ενασχόληση με ένα χόμπι μας βοηθά να αποβάλλουμε το στρες της καθημερινότητας, αλλά και να μπούμε σε ένα πρόγραμμα. Να ξεφύγουμε από την ανία, την τεμπελιά ή και την απομόνωση. Να έρθουμε σε επαφή με άλλα άτομα. Και, αλήθεια, πόσο σημαντικό είναι αυτό στην εποχή μας, όπου ο σύγχρονος άνθρωπος έχει κλειστεί σε ένα διαμέρισμα, έχοντας διαρκώς ανοιχτό μπροστά του έναν υπολογιστή ή μια τηλεόραση!\nΗ ανθρώπινη επαφή, επίσης, λειτουργεί πολύ ψυχοθεραπευτικά και στην περίπτωση των ανθρώπων που, λόγω της κρίσης, έχουν χάσει τις δουλειές τους.\nΑυτό που υπήρχε παλιά στο μοντέλο των μεγάλων οικογενειών είναι αυτό που σήμερα έχει χαθεί. Όσο πιο κοινωνικά είναι τα χόμπι, τόσο ο άνθρωπος βγαίνει από τη μοναξιά και από την κατάθλιψη. Ζούμε μέρες παράξενες, κατά τις οποίες και μόνο η επαναληπτικότητα, που προϋποθέτουν τα χόμπι, μπορεί να κρατήσει τον άνθρωπο σε εγρήγορση. Όπως και να τον βοηθήσει να κατεβάσει έστω και για λίγο τον «διακόπτη» από τα άγχη της δουλειάς ή τη μοναξιά του.\nΜια δημιουργική απασχόληση, λοιπόν, είναι σήμερα το καλύτερο φυσικό αγχολυτικό!


ΚΑΛΑΒΡΥΤΑ - Δυο βήματα πίσω για τον Γ. Λαζουρά ; | ΚΑΛΑΒΡΥΤΑ ΝΕΤ\nΚΑΛΑΒΡΥΤΑ - Δυο βήματα πίσω για τον Γ. Λαζουρά ;\nΤετ, 26/11/2014 - 13:39\nΑντιπολίτευσης συνέχεια από την παράταξη Δ.Ε.Κ.Α και τον Δ. Κατσικόπουλο. Η επιθετική αντιπολιτευτική γραμμή που ακολουθεί μέχρι σήμερα η μείζονα αντιπολίτευση υποχρέωσε σε προσωρινή αναδίπλωση την Δημοτική αρχή. Η αναδίπλωση αφορά έργα που σύμφωνα με αυτήν (την αντιπολίτευση) είχαν πραγματοποιηθεί πριν την ανάθεσή τους με αποτέλεσμα να μην πληρούνται οι νόμιμες διαδικασίες.\nΌταν ισχύει το ''έκαστος εφ'ω ετάχθη'' τότε ο κάθε πολίτης αναμένει και επιθυμεί λύσεις και ενέργειες από την εκάστοτε Δημοτική αρχή μα και έλεγχο από την αντιπολίτευση και ειδικά από το κομμάτι εκείνο που συμμετέχει στην οικονομική επιτροπή.\nΔυο αποφάσεις ,δυο ανακλήσεις είναι το αποτέλεσμα των καταγγελιών Κατσικόπουλου. Ανακλήσεις οι οποίες στο Δελτίο τύπου που ακολουθεί σχολιάζονται με αρκετή δόση ειρωνείας .\nΔεν προκύπτουν ερωτήματα για το αν η Δημοτική αρχή είχε δόλο κατασκευάζοντας και αποφασίζοντας για τα δυο έργα,διότι κάτι ανάλογο έχει συμβεί σε πολλές περιπτώσεις ,σε Δήμους ,Νομαρχίες ,Περιφέρειες και θα εξακολουθήσει για διάφορους λόγους ,αναγκαστικά να συμβαίνει. Ερωτήματα προκύπτουν για το αν παρόμοια θέματα που θα κλιθεί να αντιμετωπίσει η οικονομική επιτροπή θα περάσουν την ίδια διαδικασία ή θα βρεθούν λύσεις !!!!!.Ερωτήματα σχετικά με το πιο μήκος και πιο βάθος ελέγχου θα υιοθετήσει η παράταξη της αντιπολίτευσης. Ερωτήματα με το αν υπάρχουν και πόσες παρόμοιες εκκρεμότητες κ.α .Το πιο κοντινό βέβαια ερώτημα είναι πως θα πληρωθούν αυτά τα έργα ,διότι ακούγονται πολλές λύσεις που δεν είναι και πολύ κομψές.\nΣε κάθε περίπτωση, ο πολίτης όσο επιθυμεί τον έλεγχο, άλλο τόσο και καμιά φορά πιο πολύ ,επιθυμεί άμεσες λύσεις χωρίς γραφειοκρατικές αγκυλώσεις.\nΓια το λόγο αυτό σύνεση,υπευθυνότητα και όχι παραταξιακό όφελος είναι τα ζητούμενα.\nΚΑΛΗ ΣΥΝΕΧΕΙΑ ΚΑΙ ΣΤΟΥΣ ΤΡΕΙΣ ΕΚΠΡΟΣΩΠΟΥΣ\nΔΕΛΤΙΟ ΤΥΠΟΥ ΤΗΣ ΠΑΡΑΤΑΞΗΣ Δ.Ε.Κ.Α\nΚαλαβρύτων που συνήλθε την 25η Νοεμβρίου 2014, ετέθη ως θέμα συζήτησης\nτο υπ αρ 3, που αφορούσε την ανάκληση των αποφάσεων υπ αριθ. 189/14\nΟι εν λόγω αποφάσεις αφορούσαν έργα εντός Δημοτικών Διαμερισμάτων\nτου Δήμου μας, τα οποία όμως είχαν εκτελεσθεί και ήλθαν στην επιτροπή\nμε τεχνικές εκθέσεις που ομιλούσαν περί της αναγκαιότητας κατασκευής\nΑφού περάσαν και ψηφίστηκαν από την επιτροπή, η παράταξή μας προσέβαλε τις\nαποφάσεις, αναφέροντας ότι τα έργα έχουν ήδη εκτελεσθεί,\nπροσκομίζοντας στοιχειά και φωτογραφικό υλικό στις αρμόδιες ελεγκτικές\nαρχές και συγκεκριμένα στον Γενικό Γραμματέα της Αποκεντρωμένης\nΔιοίκησης, τον Υπουργό Εσωτερικών Δημοσιάς Διοίκησης και Αποκέντρωσης\nκαι τον Εισαγγελέα Εφετών Πάτρας.\nΧαιρετίζουμε λοιπόν την εισήγηση της πλειοψηφίας για ανάκληση των\nαποφάσεων αυτόν, καθώς και τον ειλικρινή τους λόγο, ότι "δεν γνώριζαν\nότι τα έργα είχαν εκτελεσθεί"!!!!!.\nΓια την ιστορία θα αναφέρουμε ότι η επιχειρηματολογία της\nεισήγησης για την ανάκληση, βασίστηκε στο γεγονός ότι οι αποφάσεις\nτων επιτρόπων που δεν έχουν ελεγχθεί από τον ελεγκτή νομιμότητας\nείναι ανυπόστατες, άρα μπορούμε να τις ανακαλέσουμε.\nΚαι με αυτόν τον τρόπο επιβεβαιώνεται πλήρως ότι όλα βαίνουν\nκάλως στο Βασίλειο της Δανιμαρκιας!!!!\nΚατόπιν τούτων αναμένουμε τις ενέργειες των αρχών στις οποίες\nΔημοκρατική Ενότητα Καλαβρύτων


Κοινωνία Ορθοδοξίας Η Αθηνά Χατζή και η αγάπη της προς όλους Κοινωνία Ορθοδοξίας Η Αθηνά Χατζή και η αγάπη της προς όλους\nΗ Αθηνά Χατζή γεννήθηκε στα Γιάννενα από ευλαβείς και ευπόρους γονείς το έτος 1895. Παντρεύτηκε αλλά μετά από δυο χρόνια πέθανε ο σύζυγός της. Έκτοτε έζησε την κατά Θεόν αφιερωμένη ζωή.\nΚατά την περίοδο του δευτέρου Παγκοσμίου πολέμου η Αθηνά Χατζή επέδειξε ποικίλη δράση και μεγάλη προσφορά. Βοήθησε με σπάνια αυτοθυσία στο Νοσοκομείο Χατζηκώστα των Ιωαννίνων. Φρόντιζε τους τραυματίες στρατιώτες μας που τους έφερναν από το μέτωπο. Δεν ωλιγόρησε ποτέ. «Και τη νύχτα να με ειδοποιήτε», έλεγε, «να βοηθήσουμε τους στρατιώτες μας, τους ήρωές μας. Αξίζει κάθε θυσία για την Πατρίδα». Την απεκάλεσαν «Μάννα του στρατιώτη» και της απένειμαν τιμητική πλακέτα, η οποία υπάρχει στο μοναστήρι της Φανερωμένης στην Σαλαμίνα. Ακόμη και Ιταλούς και Γερμανούς στρατιώτες φρόντισε. Κάποιοι ήταν βαρειά τραυματισμένοι και από τις περιποιήσεις της γλύτωσαν από αναπηρίες ή και από θάνατο.\nΚάποιοι Γερμανοί όμως, επειδή φανερά υπεστήριζε ότι άδικα εκηρύχθη αυτός ο πόλεμος κατά της Ελλάδος, απεφάσισαν να την συλλάβουν. Την παρακολούθησαν και έστειλαν κάποια ημέρα απόσπασμα στο σπίτι της για την σύλληψή της. Όταν κτύπησαν την πόρτα της, η Αθηνά Χατζή βγήκε και τους ρώτησε τι θέλουν. Ο επικεφαλής άλλαξε χρώμα σαν την είδε. Αναγνώρισε στο πρόσωπό της τη νοσοκόμα που τον περιποιείτο στο “Χατζηκώστα” όταν αυτός ήταν βαρειά τραυματισμένος. Καθόταν και τις νύχτες κοντά του προσφέροντάς του μέγιστες περιποιήσεις και έτσι σώθηκε από βέβαιο θάνατο. Όχι μόνο δεν την συνέλαβε αλλά από ευγνωμοσύνη προς την ευεργέτιδά του την πήρε παράμερα, της ανέφερε την εντολή της συλλήψεώς της και της υπέδειξε να κρυφθή για λίγες μέρες.\nΚατά την δεκαετία του 1930 μαζί με άλλες ευσεβείς κυρίες των Ιωαννίνων δημιούργησαν σύλλογο με το όνομα «Παντάνασσα», στον οποίον διετέλεσε πρόεδρος μέχρι το 1975 που έγινε μοναχή. Ο σύλλογος είχε στόχους φιλανθρωπικούς. Βοηθούσαν πτωχές οικογένειες, πάντρευαν πτωχά κορίτσια, διέθεταν χρήματα και σπούδαζαν πτωχά παιδιά που είχαν ζήλο για μάθηση. Δεν παρέλειπαν να βοηθούν στο κτίσιμο και εξωραϊσμό ναών.\nΗ Αθηνά Χατζή έδειξε υπερβολικό ζήλο και εργαζόταν χωρίς να κουράζεται επί πολλές ώρες, για να έχη επιτυχή αποτελέσματα ο σύλλογος. Άλλωστε δεν ήταν δεσμευμένη με άλλες υποχρεώσεις. Διέθεσε δε για τους σκοπούς της «Παντάνασσας» μεγάλο μέρος της περιουσίας της.\nΕίχε μεγάλο ζήλο για τις ακολουθίες της Εκκλησίας μας και την θεία Λειτουργία. Έλεγε συχνά: «Πόση δύναμη παίρνω, ψυχή μου, (έτσι αποκαλούσε τον συνομιλητή της) από την θεία Μετάληψη! Όταν σκέπτωμαι ότι σε λίγες ημέρες θα κοινωνήσω, αυτό με βοηθάει να προσέχω, ώστε να μην αμαρτάνω. Τι μεγάλο δώρο του Πατέρα μας Θεού η θεία Μεταλαβή!»\nΤο έτος 1975 σε ηλικία 80 ετών η Αθηνά έγινε μοναχή στο μοναστήρι της Παναγίας της Φανερωμένης στην Σαλαμίνα, με το όνομα Άννα. Εκοιμήθη το έτος 1987 σε ηλικία 92 ετών και άφησε παράδειγμα μοναχής ενάρετης με οσιακά τέλη ζωής.\nΤην Αθηνά Χατζή εγνώρισε και ο γέροντας Παΐσιος όταν μόναζε στο Στόμιο. Τον ωδήγησε ο Θεός στο σπίτι της στα Γιάννενα χωρίς να την γνωρίζη, για να την διδάξη την μοναχική ζωή. Διηγείτο πολλά επαινετικά και αξιοθαύμαστα γι’ αυτήν.\nΑπό το βιβλίο: Ασκητές μέσα στον κόσμο, τ. Α’, σελ. 347.\n12 Δεκεμβρίου 2019 - Οι άγιοι θέλουν ν' απολαύσουμε ό,τι και εκείνοι\n10 Δεκεμβρίου 2019 - Σε ευχαριστώ Θεέ μου που δεν με άκουσες!


Κινήσου... για την γραμμή σου! | Vita.gr\nΠροτάσεις 7 Σεπτεμβρίου 2015 | 13:34 | Vita Team\nΚινήσου… για την γραμμή σου!\nΗ Ευρωπαϊκή Εβδομάδα Κίνησης ξεκινάει… Εσύ θα συμμετέχεις;\nΤης Άντας Νησιανάκη – Διαιτολόγος – Διατροφολόγος, Nutrimed Πειραιά\nΗ Ευρωπαϊκή Εβδομάδα Κίνησης (MoveWeek) είναι μια ετήσια πανευρωπαϊκή εκδήλωση και αναπόσπαστο μέρος της Εκστρατείας NowWeMove. Στόχος της είναι να δημιουργήσει «μία» σωματικά δραστήρια κοινότητα και να αναδείξει τα οφέλη της καθημερινής κίνησης, της τακτικής ενασχόλησης με τον αθλητισμό και του ενεργού τρόπου ζωής σε όλη την Ευρώπη. Φέτος, η καμπάνια θα πραγματοποιηθεί σε 38 χώρες, επιλέγοντας η κάθε χώρα μία εβδομάδα ανάμεσα στις 7 και 30 Σεπτεμβρίου, συμπεριλαμβανομένης της χώρας μας, όπου οι δραστηριότητες επικεντρώνονται κυρίως στην εβδομάδα 21 έως 27 Σεπτεμβρίου.\nΣε κίνηση για υγεία και καλύτερο έλεγχο του βάρους\nΟλοένα και περισσότερα επιστημονικά δεδομένα δείχνουν ότι η σωματική αδράνεια συνδέεται με κάθε είδους πρόβλημα υγείας, όπως καρδιακές παθήσεις, εγκεφαλικό, διαβήτη και παχυσαρκία. Τα περιθώρια βελτίωσης είναι μεγάλα, καθώς τα 2/3 των Ευρωπαίων δεν προσεγγίζουν καν τα ελάχιστα επίπεδα καθημερινής σωματικής άσκησης. Ομοίως στην Ελλάδα, το 69% του πληθυσμού είναι σωματικά αδρανές, ενώ το 12% των Ελλήνων δεν περπατά για 10 συνεχόμενα λεπτά ούτε μία φορά μέσα σε διάστημα μίας εβδομάδας! Ανεξάρτητα από την ηλικία σου, η τακτική άσκηση θα σε βοηθήσει να ακολουθήσεις έναν πιο χαρούμενο τρόπο ζωής, αλλά και να διατηρήσεις ένα σωστό ενεργειακό ισοζύγιο. Η άσκηση αποτελεί απαραίτητο συμπλήρωμα για μία προσπάθεια απώλειας ή διατήρησης βάρους. Αντί, λοιπόν, να παλεύεις με τα μισά όπλα, μειώνοντας θερμίδες και μερίδες, αποκλείοντας τρόφιμα ή ροφήματα, στην προσπάθειά σου να χάσεις βάρος, δώσε έμφαση και στις θερμίδες που «καις»! Ακόμη κι απλές δραστηριότητες όπως η κηπουρική, το περπάτημα κι οι οικιακές δουλειές μπορούν να βοηθήσουν.\nΚινητοποιήσου και γίνε μέρος του οράματος!\nΚατά τη διάρκεια της Εβδομάδας Κίνησης, εκατοντάδες εκδηλώσεις (περίπατοι, εκδρομές με ποδήλατα, διασκεδαστικοί αγώνες δρόμου, εκδηλώσεις σε σχολεία) θα λάβουν χώρα ταυτόχρονα σε όλη την Ευρώπη και στην Ελλάδα, σε μια γιορτή του αθλητισμού και της σωματικής δραστηριότητας! Το όραμα είναι 100 εκατομμύρια περισσότεροι Ευρωπαίοι ενεργοί στον αθλητισμό ή στην σωματική δραστηριότητα μέχρι το 2020! Φέτος η Διεθνής Ένωση Αθλητισμού και Πολιτισμού (ISCA), σε συνεργασία με την Ευρωπαϊκή Ομοσπονδία Ποδηλατών (ECF) φιλοδοξούν να πετύχουν σε όλη την Ευρώπη, πάνω από 1.000.000 συμμετοχές. Πέρυσι στην Ελλάδα περισσότεροι από 5.000 πολίτες «μπήκαν σε κίνηση» σε εκδηλώσεις για όλες τις ηλικίες που οργανώθηκαν σε 34 πόλεις. Πάμε να σπάσουμε το προηγούμενο ρεκόρ;\nΗ αλλαγή απαιτεί χρόνο, αλλά μαζί μπορούμε να δημιουργήσουμε ευκαιρίες για την συμμετοχή όλων μας στον αθλητισμό και τη σωματική δραστηριότητα.\nΠερισσότερες πληροφορίες για την «Ευρωπαϊκή Εβδομάδα Κίνησης» μπορείς να βρεις στο παρακάτω link: http://greece.moveweek.eu/what-is-moveweek/


Παναθηναϊκός: Η αλήθεια του Πρίφτη, ο προβληματισμός και το χαμόγελο | Blog - Γιώργος Κούβαρης | Gazzetta\nΟι αλήθειες του Πρίφτη...\nΟι περισσότεροι όταν ακούνε τη λέξη «δημιουργία» το μυαλό πάει περισσότερο σε pick n roll καταστάσεις και το πώς ο γκαρντ θα μπορέσει να εκμεταλλευτεί τον ψηλό. Και ίσως γι' αυτό να υπογραμμίζαμε και να λέγαμε και να επαναλαμβάναμε ότι ο αριθμός των ασίστ είναι σχετικά χαμηλός. Όμως όπως πολύ σωστά ανέφερε ο 52χρονος τεχνικός, «δημιουργία» στο μπάσκετ είναι πολλά πράγματα. Και σίγουρα ο αριθμός των ασίστ θα ήταν πολύ μεγαλύτερος εάν και εφόσον το «τριφύλλι» είχε δείξει μεγαλύτερη συνέπεια στα σουτ.\n«Το καλάθι μπορεί να μην μπαίνει, αλλά η δημιουργία, υπάρχει. Όποιος είναι μόνος του έχει και τις περισσότερες πιθανότητες να ευστοχήσει. Γι' αυτό και ψάχνουμε τον μόνο του. Η δημιουργία είναι συγκεχυμένος όρος στο μυαλό κάποιου» ήταν η ατάκα του προπονητή του Παναθηναϊκού. Ε, δεν είναι έτσι; Παράδειγμα: Η Μπαρτσελόνα. Είναι δεύτερη στις ασίστ στην EuroLeague (20,2 μ.ο.) και δεύτερη σε ποσοστό ευστοχίας στα τρίποντα (42,7%). Πασάρουν και ευστοχούν. Ο Παναθηναϊκός είναι η ομάδα με τις λιγότερες ασίστ στην EuroLeague (12,2μ.ο.) και με τα χειρότερα ποσοστά σε δίποντα (46,6%) και τρίποντα (33,3%). Όπερ και σημαίνει ότι οι πάσες (και μάλιστα οι σωστές πάσες) γίνονται. Τα σουτ δεν μπαίνουν...\nΕπίσης από τα λεγόμενα του Δημήτρη Πρίφτη υπογράμμισα ότι «μην πιστέψει κάποιος ότι ο Φέρελ ήρθε να μας σώσει από κάτι. Ήρθε να μας βελτιώσει και να μας τονώσει». Και αυτό πρέπει να το έχει όλος ο κόσμος στο μυαλό του. Ο Φέρελ αποκτήθηκε ώστε να βοηθησει την ομάδα του να παρουσιαστεί καλύτερη. Ούτε είναι ο εθνοσωτήρας του μπασκετικού Παναθηναϊκού, ούτε ο Λεμπρόν Τζέιμς σε... μικρογραφία. Και όποιος περιμένει να έχει κατά μέσο όρο 25 ποντους, 10 ασίστ και 45% στα τρίποντα σε κάθε ματς, καλύτερα να... αλλάξει πλευρό. Μακάρι το παιδί να τα προσφέρει όλα αυτά. Θα αποδειχθεί λαχείο. Και ας τσιμπιούνται μετά όλοι να δουν αν ονειρεύονται. Αρχής γενομένης από το παιχνίδι με την Μακάμπι στο Τελ Αβίβ όπου θα κάνει ντεμπούτο...\nΓιατί και για να λέμε τα πράγματα όπως είναι, οι «πράσινοι» από... σπόντα νίκησαν τη Φενέρ ή αν προτιμάτε από ξεκάθαρη αυτοκτονία των παικτών της τουρκικής ομάδας. Αν μπορεί να παίξει καλύτερα; Σαφέστατα και μπορεί. Το πιστεύω ότι μπορεί. Άλλωστε από τη στιγμή που το πιστεύει ο ίδιος ο αρχηγός της ομάδας όπως είπε μετά το τέλος του αγώνα με τον Ιωνικό, έχω κανέναν λόγο να μην το πιστέψω εγώ; Το κλειδί, όπως πολύ σωστά ανέφερε και ο Πρίφτης, είναι τα αποτελέσματα. Δυο-τρία καλά αποτελέσματα και ένα μικρό σερί νικών, θα αλλάξει το κλίμα και θα απελευθερώσει περισσότερο και τους παίκτες.\nΆλλωστε δεν πρέπει να ξεχνάμε ότι ο Παναθηναϊκός θα έχει ξεκινήσει τη σεζόν με τέσσερα εκτός έδρας ματς ύστερα από τις πρώτες πέντε αγωνιστικές. Που να έβρισκε τα ματς που έψαχνε και ήθελε ώστε να πάρει λίγο τα πάνω του; Και επίσης ο προβληματισμός εστιάζεται και στο μπάσκετ που παίζει η ομάδα. Ενίοτε βαρετό, μονότονο, σαν να ξέρει κάποιος που βρίσκεται στην εξέδρα, πώς θα καταλήξει η φάση. Για να μην αδικήσω τον Παναθηναϊκό, στο πρώτο ημίχρονο υπήρξαν τρεις επιθέσεις όπου το passing game ήταν εξαιρετικό και η ομάδα προσπάθησε να δείξει κάτι διαφορετικό. Βέβαια σε καμία από τις τρεις περιπτώσεις δεν σημειώθηκε καλάθι. Κλέψιμο οι αντίπαλοι, άστοχο σουτ και λήξη του χρόνου επίθεσης...\nΣε τρία πρόσωπα θα μείνω όσον αφορά την αναμέτρηση με τον Ιωνικό. Το πρώτο η παρουσία του Τζεχάιβ Φλόιντ. Ιδιαίτερα κυριαρχικός, έβγαλε ενέργεια και ένταση στο παιχνίδι του, επιδίωκε τα «contact dunks», είναι δυνατός, είχε πολύ καλές τοποθετήσεις στα επιθετικά ριμπάουντ και σε γενικές γραμμές έδειξε ένα πρόσωπο που θα χρειαστεί ο Παναθηναϊκός. Σίγουρα άλλο... EuroLeague και άλλο Basket League, αλλά μέσα από τα παιχνίδια και τον χρόνο συμμετοχής θα μπορέσει να πιστέψει και εκείνος περισσότερο στον εαυτό του. Έχει προσόντα. Απλά είναι άγουρος και στερείται ποιότητας.\nΤο δεύτερο ο Λευτέρης Μαντζούκας. Είχα γράψει και σε προηγούμενο blog ότι θα εκμεταλλευτεί τις ευκαιρίες που -δεδομένα- θα του δίνει ο Δημήτρης Πρίφτης. Απλά έψαχνε ένα μακρινό σουτ να... ξεμπουκώσει. Το πρώτο τρίποντο που επιχείρησε κόντρα στον Ιωνικό βρήκε σίδερο. Το δεύτερο μπήκε. Όπως και το τρίτο! Και μάλιστα από 7,5 μέτρα. Επίσης βοηθάει σε άμυνα και ριμπάουντ, χρειάζεται σίγουρα περισσότερες παραστάσεις αλλά σίγουρα αποτελεί μια πολύτιμη μονάδα για τον Παναθηναϊκό, τόσο μακροπρόθεσμα, όσο και βραχυπρόθεσμα. Ο Πρίφτης τον πιστεύει. Και το απέδειξε και στα δύο ματς της EuroLeague όπου έδωσε το «παρών».\nΤο τρίτο έχει... πολύ δρόμο ακόμα μπροστά του. Ο Νεοκλής Αβδάλας έδωσε άλλο «χρώμα» και άλλη νότα στο παιχνίδι με τον Ιωνικό. Πρόκειται για ένα ακατέργαστο διαμάντι του Παναθηναϊκού, το οποίο αν δουλευτεί και δουλευτεί σωστά, μπορεί να γίνει θέμα συζήτησης για πολλά χρόνια. Άλλωστε τυχαία του έδωσε ο Πρίφτης ψήφο εμπιστοσύνης για την πρώτη ομάδα και αν και 15,5 χρονών; Δεν το νομίζω...


Εξελίξεις με την υγεία της Μαίρης Χρονοπούλου - Gossip - Athens magazine\nΡαγδαίες είναι οι εξελίξεις με την υγεία της Μαίρης Χρονοπούλου, η οποία εισήλθε μεν στο νοσοκομείο Ιπποκράτειο, αλλά χθες (1/8) πήρε ήδη το εξιτήριο.\nΗ αγαπημένη ηθοποιός νοσηλεύτηκε στο καρδιολογικό τμήμα, καθώς σύμφωνα με πληροφορίες, ο δείκτης του οξυγόνου της ήταν πολύ χαμηλός, κάτι αποτέλεσε το λόγο για τη διακομιδή της.\nΑκολουθώντας φαρμακευτική αγωγή η Μαίρη Χρονοπούλου κατάφερε να ξεπεράσει το πρόβλημα, και να επιστρέψει στο σπίτι της. Με αυτό τον τρόπο, η ίδια γυρίζει στην Παιανία, όπου διαμένει, με το πρόβλημα βέβαια να μην έχει ξεπεραστεί πλήρως, καθώς χρειάζεται λίγο χρόνο ακόμη, ώστε να συνέλθει από αυτή την περιπέτεια που πέρασε και να αναρρώσει εξ' ολοκλήρου.\nΑλίκη Βουγιουκλάκη, Μελίνα Μερκούρη και άλλες: Οι διάσημες... "πόρνες" της Ελλάδος! (videos+photos)\nΔεν φοβήθηκαν τον στιγματισμό της ιερόδοuλης, και ενσάρκωσαν ένα ρόλο με πολλές απαιτήσεις και ειδικό χειρισμό. Κέρδισαν το στοίχημα, και μας χάρισαν μερικούς από τους πιο δυνατούς ρόλους στο ελληνικό σινεμά.\nΕκπληκτική ερμηνεία στο "Ποτέ την Κυριακή", και μια Μελίνα που ενσάρκωσε το ρόλο ρεαλιστικά και χωρίς αισχρότητα.\nΣτα "Κόκκινα Φανάρια" ήταν ένα από τα κορίτσια της ταινίας. Επιβλητική ομορφιά, έκανε τον Φαίδωνα Γεωργίτση να την ερωτευθεί με μια ματιά.\nΣτο "Δόλωμα" ήταν πραγματικός πειρασμός. Δεν υπάρχει άνδρας που να μη την πόθησε στη σκηνή που κάνει το show της στην Τρούμπα.\nΣυνώνυμο της θηλυκότητας, πόθος όλων των ανδρών της εποχής, ρίσκαρε και δικαιώθηκε στο ρόλο της πόpνης στον "Αστερισμό της Παρθένου".\nΘυμάστε τον Βασίλη από τη σειρά 'Μάνα είναι μόνο μία''; Δείτε πως είναι σήμερα!\nΗ Μαίρη Χρονοπούλου χάρισε το σπίτι της στο Χαμόγελο του Παιδιού! Και χάρισε τα πιο όμορφα χαμογελά στα παιδιά


Μετά την εμβρυομεταφορά - Page 464 - Θέλουμε να γίνουμε γονείς! - Parentscafe.gr\nΣελίδα 464 από 503\nΕυχαριστω πολυ κοριτσια..αλλα με εχει ριξει στο κλάμα χωρις λογο\nΜπισκοτάκι μου, ελπίζω και σου εύχομαι να βγει θετική η χοριακή σου την Παρασκευή. Κάνε κουράγιο...\n1 hour ago, Μπισκοτακι27 said:\n@FAITH** καλημεραααα εχει δοκιμασει καμια το τεστ της hometest? Το εκανα τωρα το πρωι 9η μερα που ειμαι κ βγήκε αρνητικό...ειναι αξιόπιστο;\nΚαλήμερα κοριτσάκι μου.. Όχι, εγώ δεν κάνω ποτέ τεστ πριν την χοριακή για να μην αγχωνομαι τσάμπα.. Πάντως είναι νωρίς, μπορεί να μην έχει προλάβει να ανέβει.. Πότε είναι η χοριακη σου?\n11 hours ago, Andri M said:\nΚρίμα κορίτσι μου...Πάρε το χρόνο σου να συνέλθεις...Είναι επίπονο μονοπάτι αυτό που μας έλαχε....Σου στέλνω μια μεγάλη αγκαλιά!\nΣτο Γένεσις είσαι? Άσε, αυτές οι 14 ημέρες είναι σκέτο βασανιστήριο, I've been there, I've done that! Εντάξει, αν αντέχεις να πας τη Δευτέρα για χοριακή, χτύπα το τεστάκι την Κυριακή! Μια χαρά θα δείξει στις 11 ημέρες. Θύμησέ μου, έκανες ovitrelle μαζί με την εμβρυομεταφορά?\nΈχω και είχα κάποια υγρά, αλλά μερικές φορές ένιωθα ότι είναι υπολείμματα από την crinone (κολπική κρέμα που βάζω το βράδυ πριν ξαπλώσω - προγεστερόνη).\nΚορίτσια, έκανα τον υπέρηχο σήμερα!\n@*Μυρτώ @happykar @mominthemaking είχατε δίκιο! Έχω δύο φασολάκια! Πάει, πέρασε και αυτό! Επόμενος υπέρηχος σε 9 ημέρες!\nΜπράβο!! Κι εγώ είχα πει για 2! Να καταγραφεί αυτό παρακαλώ!! Άκουσες καρδουλες? Αν και νομίζω είναι νωρίς, μόνο σακους θα είδες..\nΠροσπαθησε να μην σε επηρεασει αλλλο αρνητικα..γιατι μπορει να ηταν απλα ενα λαθος του τεστ κ να στεναχωρησεις κ τα εμβρυακια σου που προσπαθουν..να σκεφτεσαι αυτα κ να εισαι οσο το δυνατον περισσοτερο αισιοδοξη..Ξερω ειναι μια κατασταση που δε μπορουμε να ελεγξουμε αλλα σκεψου τα μικρουλια σου που μπορει να ειναι εκει!!\nΕιμαι κ σεισμοφοβικη! Κ εγινε ενας μεγαλος τον νιώσαμε σε ολη τη βόρεια ελλαδα σε πολυ έντονο βαθμό ! Ειμαι κ στον 7ο όροφο μονη μ εκλαιγα χειρότερα\nΩχ ηταν μεγαλος;Στον 7ο το αισθανεσαι κ περισσοτερο φανταζομαι..Προσπαθησε να εισαι θετικη!Ξεκινησε η μερα σου λιγο ασχημα αλλα προσπαθησε να την ομορφυνεις εσυ με θετικες σκεψεις!\nΤο επίκεντρο ηταν στη Θεσσαλία 6 ριχτερ.. ασε ασε πολυ δυνατος.αυτο προσπαθω τωρα...να ηρεμισω γτ ταράχτηκα\n@*Μυρτώ τι εγινε μ την χοριακη κοριτσι;; Σημερα δεν θα πηγαινες;\nΝαι το διαβασα και ειχε κ τρεις μετασεισμους...Ενταξει λογικο ειναι...\nΚορίτσια μου η χοριακή μου είναι θετική! 210 το νούμερο! Είμαι πολύ χαρούμενη! Μακάρι να πάει καλά! Παρά πολύ καλή τύχη σας όλα τα κορίτσια!\nΑχ τι τελεια νέα ειναι αυτα;;;!!!!! Κοριτσι μ χαρηκα παρα πολυ γιατι ειμαστε ιδια ημερομηνία!! Εγω σημερα το πρωι εκανα ενα τεστ hometest ταινια κ βγήκε αρνητικό κ απογοητευτηκα\nΜπράβο κοπέλα μου συγχαρητήρια!!!!Άρα μία έβαλες μία έπιασε ε;;; Κι εγώ έτσι λέω να το πάω σε φυσικό και βλέπουμε....Τί έπαιρνες μετά τη μεταφορά;;κι επίσης, με ένα μωρό φαντάζομαι δεν ήσουν ξάπλα τις πρώτες ημέρες ε;;\nΤελειόμηνη να είναι και όλα να πάνε τέλεια!!!\nΣε ευχαριστώ πολύ! Σου εύχομαι σύντομα να μας πεις τα χαρούμενα νέα! Μην απογοητευσαι μπισκοτάκι μου! Δεν είναι ακριβή τα τεστ! Να εμπιστευτείς μόνο τη χοριακή! Σου εύχομαι τα καλύτερα!\nΣε ευχαριστω κοριτσι μου!!! Ευχομαι μια τελειομηνη εγκυμοσύνης\n@*Μυρτώ εσυ ποιο τεστ εγκυμοσύνης ειχες παρει κ εκανες χθες;\nΣε ευχαριστώ τόσο πολύ! Ναι ναι μια βλαστοκυστη και τα κατάφερε! Ακριβώς αυτό που σκέφτεσαι κάναμε!! Η τηλεργασια σε αυτή την φάση βοήθησε για ξάπλα κλπ με το νήπιο, αλλά δεν ήταν τόσο ήρεμη και χαλαρή η φάση, όπως η προηγούμενη φορά η αλήθεια είναι! Όσο μπορούσα τις 2-3 πρώτες μέρες ήμουν ξαπλωμένη στον καναπέ και "παίζαμε", αλλά με το μικρό όλο και κάποια απότομη κίνηση θα κάνεις! Βοήθησε ο μπαμπάς μας φυσικά! Όλα καλά, αυτό έχει σημασία! Μακάρι να συνεχίσει καλά!\nΛοιπόν, παίρνω 3 utrogestan την 200(πρωί μεσημέρι και βράδυ), 2 σικλακουρ, salospir, filicine και ένεση prolutex! Και θα τα συνεχίσω μέχρι νεωτέρας!\nClear blue! Νομίζω είναι πιο αξιόπιστα!\nΣυγχαρητηρια!!!οτι καλυτερο ευχομαι!να εχει μια τελειομηνη εγκυμοσυνη!!\nΣε ευχαριστώ!!!! Με το καλό να ακούσουμε και τα δικά σου χαρούμενα νέα!


Ονειροποιείο: Αιώνια πόλη\nΑναρτήθηκε από Νίκη στις 12:26 π.μ.\nΣμαραγδένια Ρούλα 7 Οκτωβρίου 2014 - 12:13 π.μ.\ndennis kontarinis 7 Οκτωβρίου 2014 - 4:06 μ.μ.\nChristina Makri 8 Οκτωβρίου 2014 - 12:58 μ.μ.\nChristina Andromeda 21 Δεκεμβρίου 2014 - 12:09 π.μ.


O Γιάννης Σταμούλης γράφει για τον Υποδιοικητή της Υπηρεσίας Υποδοχής και Ταυτοποίησης Σάμου | BLOKO\nΑρχική / άρθρα / Ελλάδα / O Γιάννης Σταμούλης γράφει για τον Υποδιοικητή της Υπηρεσίας Υποδοχής και Ταυτοποίησης Σάμου\nO Γιάννης Σταμούλης γράφει για τον Υποδιοικητή της Υπηρεσίας Υποδοχής και Ταυτοποίησης Σάμου\n3/19/2020 08:29:00 π.μ. άρθρα , Ελλάδα Edit\nΑπό σήμερα ο Σπύρος Χαγκαμπιμάνα, είναι Υποδιοικητής Υπηρεσίας Υποδοχής και Ταυτοποίησης. Συναντηθήκαμε πριν λίγες μέρες στο Σάμο και συζητήσαμε για τα ζητήματα πυροπροστασίας των Κ.Υ.Τ. δείχνοντας ιδιαίτερο ενδιαφέρον.\nΟ Σπύρος Χαγκαμπιμάνα, είναι απόφοιτος της Σχολής Ναυτικών Δοκίμων. Πήρε μέρος σε ειρηνευτικές αποστολές του ΟΗΕ μέχρι τον Ιούνιο του 2015 και απέκτησε μεγάλη εμπειρία στην ανάλυση και αντιμετώπιση κρίσεων. Η ενεργός στάση του στην υπεράσπιση του συντάγματος στο Μπουρουντί, το οποίο παραβιάσθηκε από τον πρόεδρο της χώρας, ήταν αιτία να συλληφθεί και να υποστεί βασανιστήρια. Απελευθερώθηκε το Φεβρουάριο του 2016 μετά από διπλωματικές πιέσεις προς το καθεστώς του Μπουρούντι, από την Ελληνική Πολιτεία, την Ευρωπαϊκή Ένωση και τον ΟΗΕ. Από τότε ξεκίνησε ένα μαραθώνιο αγώνα για να καταγγείλει τις παραβιάσεις ανθρωπίνων δικαιωμάτων στο Μπουρουντί. Το Φεβρουάριο του 2020 διορίστηκε σύμβουλος στο Υπουργείο Μετανάστευσης και Ασύλου, θέση που διατήρησε μέχρι τις αρχές Μαρτίου.


ΠΑΛΗ-ΡΥΘΜΙΚΗ: 27 Ιουν 2013\nΣυμμετοχή της Πάλης-Ρυθμικής σε εκδήλωση στην Αρτάκη. Φώτο\nΤην Δευτέρα του Αγίου Πνεύματος πραγματοποιήθηκε στο κλειστό του Γηπέδου της Αρτάκης εκδήλωση Ρυθμικής Γυμναστικής στην οποία μετείχαν Ο Σύλλογος της Ν. Αρτάκης "Αλέξανδρος", το τμήμα της Μακρυκάπας και ο Σύλλογος Πάλης-Ρυθμικής του Δήμου Διρφύων-Μεσσαπίων. Ο Σύλλογος Πάλης-Ρυθμικής ευχαριστεί τις δασκάλες Ελένη Λαφαζάνη και την Αναστασία Παύλου και την πρόεδρο του Συλλόγου "Αλέξανδρος" κα Ελένη Μιτζιφίρη. Ενώ καλεί όλους τους προσκεκλημένους στην επίδειξη που θα γίνει στην Κεντρική Πλατεία των Ψαχνών στις 5 Ιουλίου στις 8 το βράδυ. Παρούσα στην προχθεσινή εκδήλωση ήταν και η ολυμπιονίκης της Πάλης Φανή Ψαθά\nΑναρτήθηκε από ΠΑΛΗ-ΡΥΘΜΙΚΗ στις 1:55 π.μ. 0 σχόλια Σύνδεσμοι σε αυτήν την ανάρτηση


Είπαν για τον μακαριστό Κινσάσας κυρό Νικηφόρο - Ορθοδοξία News Agency\nHome \_ Επικαιρότητα \_ Είπαν για τον μακαριστό Κινσάσας κυρό Νικηφόρο\n29/07/2021 29/07/2021 Θλίψει έχει προκαλέσει η κοίμηση του Μητροπολίτη Κινσάσας κυρού Νικηφόρου, ενός Ιεραποστόλου Επισκόπου ο οποίος αφοσίωσε τη ζωή του στη διακονία της Εκκλησίας και τη σπορά του λόγου του Θεού. Μετά την κοίμηση του είπαν για αυτόν: Πατριαρχείο Αλεξανδρείας: «Ο αείμνηστος Ιεράρχης υπήρξε μια αγία μορφή και από τα σημαντικότερα στελέχη του Αλεξανδρινού Θρόνου. Διηκόνησε με...\n29 Ιουλίου, 2021 - 9:15\nΤελευταία ενημέρωση: 29/07/2021 - 9:25\nΕίπαν για τον μακαριστό Κινσάσας κυρό Νικηφόρο\nΘλίψει έχει προκαλέσει η κοίμηση του Μητροπολίτη Κινσάσας κυρού Νικηφόρου, ενός Ιεραποστόλου Επισκόπου ο οποίος αφοσίωσε τη ζωή του στη διακονία της Εκκλησίας και τη σπορά του λόγου του Θεού.\nΜητροπολίτης Καμερούν Γρηγόριος: “Πιστός, σιωπηλός και υπομονετικός εργάτης ουδεμία άλλη μέριμνα υπήρχε δι’ εσέ εκτός των αναγκών και των προβλημάτων του αμπελώνος σου”.\nΜητρόπολη Αξώμης: “Το Δευτερόθρονο Πατριαρχείο μας είναι πολύ πτωχότερο. Ο αδελφός μας, Σεβασμ. Μητροπολίτης Κινσάσας κυρός Νικηφόρος «έφυγε» για την Βασιλεία του Θεού, νικημένος από covid. Η λύπη του Μακαριωτάτου Προκαθημένου μας και όλων των αδελφών στην Ιερά Σύνοδο είναι βαθύτατη. Η πανδημία μάς στέρησε ένα πολυτιμότατο στέλεχος, έναν αγιώτατο μοναχό και ιεραπόστολο Ιεράρχη. Καλή Ανάσταση δεσπότη μας Νικηφόρε! Αναπαύσου στην αγκαλιά του Χριστού που αγάπησες και κήρυξες στην Εκκλησία του Κονγκό! Θα σε μνημονεύουμε πάντοτε!”\nΔΕΙΤΕ ΕΠΙΣΗΣ – Θλίψη για την εκδημία του Μητροπολίτη Κινσάσας\nΕτικέτες: κοίμηση Μητροπολίτη Κινσάσας, μακαριστός Μητροπολίτης Κινσάσας Νικηφόρος, Μητροπολίτης Κινσάσας Νικηφόρος


ΑΣΩΜΑΤΕΣ ΔΥΝΑΜΕΙΣ ΟΜΑΔΑ ΧΟΡΟΥ/ ΑΝΤΙΓΟΝΗ/ ΧΟΡΟΔΡΑΜΑ/ ΠΕΜΠΤΗ 25, ΠΑΡΑΣΚΕΥΗ 26, ΣΑΒΒΑΤΟ 27 ΙΟΥΝΙΟΥ/ ΣΤΕΓΗ ΧΟΡΟΥ ΛΕΥΚΩΣΙΑΣ, ώρα 20.30μ.μ. » Dance House Lefkosia\nΑσώματες Δυνάμεις ομάδα χορού\nχορόδραμα βασιμένο στην ομώνυμη τραγωδία του Σοφοκλή\nΠέμπτη 25, Παρασκευή 26 και Σάββατο 27 Ιουνίου\nΣτέγη Χορού Λευκωσίας , ώρα 8.30μ.μ.\nΗ Αντιγόνη, έργο κατεξοχήν αντιπολεμικό και αντιεξουσιαστικό, στοχάζεται πάνω στην ανθρώπινη φύση, στην ύβρη, στη βία, τη συμπόνια, το θάνατο, το επέκεινα. Η Αντιγόνη αγκαλιάζει με ανθρωπιά, νικητές και νικημένους, στέκει κριτικά απέναντι στον παραλογισμό της εξουσίας και αρνείται να απανθρωποποιηθεί. Με την φράση της “γεννήθηκα για ν΄ αγαπώ κι όχι για να μισώ” η Αντιγόνη επιλέγει ένα δρόμο που ορίζεται από το ηθικό δίκαιο κι από αυτό που αποκαλεί “θείο νόμο”. Η φωνή της καρδιάς της υποβάλει πράξεις που την οδηγούν στο θάνατο, αλλά μαζί της συμπαρασύρει κι όλο το σαθρό οικοδόμημα της εξουσίας του Κρέοντα. Η Αντιγόνη γίνεται σύμβολο ηθικής ακεραιότητας και θάρρους που εμπνέει γενιές και γενιές, από τότε ως σήμερα. Όποια μορφή και να διαλέξει κάποιος για να “ξαναπεί” την ιστορία, το ίδιο το κείμενο τον καθοδηγεί και τον αφήνει πλουσιώτερο και πιο ευαισθητοποιημένο, ηθικά και αισθητικά. Η χορογραφική προσέγγιση της τραγωδίας μας έδωσε την ευκαιρία να διερευνήσουμε το «σώμα» του λόγου, τις χειρονομίες, τις εκφράσεις, τη δυναμική του χώρου και των σχεσεων, καθώς και να ανασύρουμε μνήμες κιναισθητικές που συναντούν αρχετυπικές μορφές. Το μέσο της έκφρασής μας είναι το σώμα και ο ήχος. Μ΄αυτά τα εργαλεία προσπαθήσαμε να ενσαρκώσουμε την εξέγερση, το θάρρος, τον πόνο, τη σύγκρουση, τη βία της εξουσίας, τον έρωτα, την απόγνωση, τον θρήνο, την συντριβή. Περνώντας από τους ρόλους στον Χορό, χορευτές και μουσικοί πλησιάσαμε δονήσεις και μεγέθη μεγαλύτερα από εμάς, διαχρονικά και πανανθρώπινα Μπήκαμε σε μονοπάτια δύσκολα και πρωτόγνωρα, όμως βγαίνουμε πλουσιώτεροι κι ευγνώμονες για το ταξίδι.\nΣκηνοθεσία / δραματουργία / χορογραφική διεύθυνση : Μάχη Δημητριάδου- Lindahl\nΜουσική σύνθεση / ερμηνεία : Γιώργος Κολιάς, Δημήτρης Σπύρου\nΣκηνικά / κουστούμια: Ελενα Κατσούρη\nΣυνδημιουργούν / ερμηνεύουν: Λοίζος Κωνσταντίνου, Αλεξία Νικολάου, Φούλη Στυλιανίδου, Παναγιώτης Τοφή.\nΦωτογραφία : Κωνσταντίνος Παναγίδης Γραφιστικός σχεδιασμός : Παναγιώτης Τοφή\nΠαραγωγή: Ομάδα χορού Ασώματες Δυνάμεις με την υποστήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου , στα πλαίσια του προγράμματος « Τερψιχόρη» για την έρευνα και την ανάπτυξη του χορού.\nΣτέγη Χορού Λευκωσίας, Δημοτική αγορα Αγ. Ανδρέα (παλιά Πειραματική Σκηνή του ΘΟΚ) .\nΩρα έναρξης: 20.30 Εισητήρια : 10 ευρω και 5 ευρω (φοιτητικά, μαθητικά, συνταξιούχων και επαγγελματιών χορευτών, χορογράφων)\nΚρατήσεις : Στέγη Χορού Λευκωσίας 22780960 (10.00-14.00) και 99360503 (17.00-22.00)\nΠροσοχή! Κάνετε εγκαίρως την κράτησή σας λόγω περιορισμένου αριθμού θέσεων (60)\n« Physical Dance Theatre Workshop/ by Cie Twain Physical Dance Theatre/ Sunday, 21st June, 10:00-13:00, Dancehouse Lefkosia ΝΙΚΟ – μια συναυλία ιδιότυπης τραγουδοποιίας/ Κυριακή, 28 Ιουνίου | 21:00 Στέγη Χορού Λευκωσίας »


Το παιδί τρώει τα νύχια του - Πώς θα βάλετε τέλος σε αυτήν τη συνήθεια - Newsbomb\nΤο παιδί τρώει τα νύχια του - Πώς θα βάλετε τέλος σε αυτήν τη συνήθεια\nΗ ονυχοφαγία είναι μία συνήθεια που μπορεί να συνεχιστεί για πολλά ακόμη χρόνια εάν δεν βάλετε τέλος έγκαιρα.\nΣύμφωνα με μία τελευταία έρευνα, περίπου το 50% των παιδιών ηλικίας 10 έως 18 ετών, έχουν τη συνήθεια να τρώνε τα νύχια τους. Πριν δούμε όμως τους τρόπους αντιμετώπισης, είναι σημαντικό αν δούμε τα αίτια που οδηγούν σε αυτήν τη συνήθεια.\nΓια να νιώσει χαλάρωση και άνεση\nΉδη από τη βρεφική τους ακόμη ηλικία, τα μωρά βάζουν το χέρι στο στόμα. Η κίνηση αυτή τα κάνει να χαλαρώσουν και να αισθανθούν πιο άνετα. Όταν μεγαλώνουν, πολλά παιδιά συνεχίζουν αυτή τη συνήθεια τρώγοντας τα νύχια τους. Σε αυτήν την περίπτωση επομένως, η ονυχοφαγία λειτουργεί σαν αντανακλαστικό του σώματος που ξέρει ότι θα προσφέρει χαλάρωση.\nΠολλά παιδιά τρώνε τα νύχια τους όταν δεν έχουν κάτι άλλο να κάνουν. Επίσης, ακόμη και αν κάνουν κάτι άλλο που όμως δεν απαιτεί τη χρήση των χεριών τους, όπως για παράδειγμα όταν βλέπουν τηλεόραση, ενδέχεται να νιώσουν την ανάγκη να τα απασχολήσουν.\nΤο παιδί σας μπορεί να νιώθει άγχος λόγω μίας κατάστασης που το στρεσάρει στο σπίτι ή στο σχολείο και λόγω αυτού να τρώει τα νύχια του. Μία από αυτές τις καταστάσεις θα μπορούσε να είναι το διαζύγιο, οι διάφορες διαμάχες και τσακωμοί μεταξύ των γονιών και των άλλων μελών της οικογένειας, ο θάνατος κάποιου αγαπημένου προσώπου, το ξεκίνημα σε ένα καινούριο σχολείο, η πίεση στο σχολείο και στις εξωσχολικές δραστηριότητες κτλ\nΗ κληρονομικότητα μπορεί να καθορίσει πολλά στον χαρακτήρα και στη ζωή ενός παιδιού. Εάν τρώτε ή τρώγατε παλαιότερα και εσείς τα νύχια σας, είναι πολύ πιθανό, την ίδια συνήθεια να έχει και το παιδί σας.\nΠώς μπορούμε λοιπόν να βάλουμε τέλος μία για πάντα στη συνήθεια αυτή;\nΜιλήστε στο παιδί σας για αυτήν του τη συνήθεια. Ρωτήστε το γιατί νιώθει την ανάγκη να τρώει τα νύχια του και αφήστε το να σας ανοιχτεί και να σας μιλήσει για τα συναισθήματα και τις σκέψεις του.\nΜιλήστε στο παιδί σας για τα μικρόβια που βρίσκονται στα χέρια μας και πώς τρώγοντας τα νύχια του μπορεί να αρρωστήσει.\nΑξιοποιήστε την επιβράβευση\nΖητήστε από το παιδί σας να προσπαθήσει να μην τρώει τα νύχια του και εφόσον δείτε ότι μειώνει αυτήν τη συνήθεια, έστω και λίγο, επιβραβεύστε το.\nΡωτήστε τον παιδίατρό σας για το τι σας συμβουλεύει και ο ίδιος να κάνετε. Στα φαρμακεία υπάρχουν διάφορα σκευάσματα με πικρά υγρά τα οποία βάζετε στα δάχτυλα των χεριών του παιδιού σας και λόγω της έντονης και άσχημης γεύσης, εκείνο δεν θα θέλει να τα βάλει στο στόμα του.